b'\n_START_ARTICLE_\nKatko (korttipeli)\n_START_PARAGRAPH_\nKatko (my\xc3\xb6s nimell\xc3\xa4 viimeinen tikki) on korttipeli, jossa pyrit\xc3\xa4\xc3\xa4n ker\xc3\xa4\xc3\xa4m\xc3\xa4\xc3\xa4n useimmin kolme viimeist\xc3\xa4 tikki\xc3\xa4. Pelaajien m\xc3\xa4\xc3\xa4r\xc3\xa4 voi olla l\xc3\xa4hes rajaton, sill\xc3\xa4 useampia pakkoja voidaan k\xc3\xa4ytt\xc3\xa4\xc3\xa4 yhdistettyn\xc3\xa4. Jokaiselle jaetaan nelj\xc3\xa4 tai viisi korttia, jos pelaajia on paljon, mieluummin nelj\xc3\xa4. Aloittaja on jakajasta seuraava my\xc3\xb6t\xc3\xa4p\xc3\xa4iv\xc3\xa4\xc3\xa4n, jakaja arvotaan ensin. Korttien arvoj\xc3\xa4rjestys on tavallinen, kakkosesta \xc3\xa4ss\xc3\xa4\xc3\xa4n._NEWLINE_Aloittaja ly\xc3\xb6 haluamansa kortin, muiden on tunnustettava maata, muuten saa ly\xc3\xb6d\xc3\xa4 vapaasti. Suurimman aloitusmaata olevan kortin ly\xc3\xb6nyt saa tikin ja saa ly\xc3\xb6ntivuoron. Uuden kierroksen voittaja, joka voi olla my\xc3\xb6s edellisen kierroksen voittaja saa tikin ja ly\xc3\xb6ntivuoron. N\xc3\xa4in jatketaan kunnes kortteja on yksi kullakin. Se, joka voittaa t\xc3\xa4m\xc3\xa4n viimeisen kierroksen saa pelipisteen eli jaon viimeisen tikin. Joka ensiksi saa kolme pelipistett\xc3\xa4, voittaa pelin._NEWLINE_Usein jos jaon viimeinen ly\xc3\xb6j\xc3\xa4 aloittaa kakkosella ja pit\xc3\xa4\xc3\xa4 tikkins\xc3\xa4, saa kolme pelipistett\xc3\xa4 ja voittaa pelin heti. T\xc3\xa4t\xc3\xa4 ei sovelleta monen pakan peliss\xc3\xa4 eik\xc3\xa4 yleens\xc3\xa4k\xc3\xa4\xc3\xa4n, jos pelaajia on alle nelj\xc3\xa4.\n_START_SECTION_\nMuunnelmia\n_START_PARAGRAPH_\nJoskus pelataan viiteen pelipisteesen asti. Joskus kakkosen ly\xc3\xb6nyt saa yhden pelipisteen, jos pit\xc3\xa4\xc3\xa4 tikin sill\xc3\xa4 kierroksella. T\xc3\xa4ll\xc3\xb6in voi saada useamman pelipisteen samalla jaolla. T\xc3\xa4t\xc3\xa4 versiota sovelletaan parhaimmin kahden tai kolmen peliss\xc3\xa4. Joskus k\xc3\xa4ytet\xc3\xa4\xc3\xa4n my\xc3\xb6s arvottua valttia. Joskus on ly\xc3\xb6t\xc3\xa4v\xc3\xa4 parempi kortti, jos voi. T\xc3\xa4ll\xc3\xb6in yliottopakko menee maapakon edelle valttipeliss\xc3\xa4.'